b"\n_START_ARTICLE_\nRinnetuulet\n_START_PARAGRAPH_\nRinnetuulet ovat laakson ja rinteen v\xc3\xa4lill\xc3\xa4 tapahtuvia ilmavirtauksia, jotka johtuvat rinteen l\xc3\xa4mp\xc3\xb6tilan muutoksista. Rinnetuulet jaetaan yl\xc3\xb6sp\xc3\xa4in virtaaviin anabaattisiin (Kreikan sanasta 'anabatos' tarkoittaen 'liikkua yl\xc3\xb6sp\xc3\xa4in') ja alasp\xc3\xa4in virtaaviin katabaattisiin (Kreikan sanasta 'katabatikos' tarkoittaen 'liikkua alam\xc3\xa4keen').\n_START_SECTION_\nSyntymekanismi\n_START_PARAGRAPH_\nAnabaattiset rinnetuulet syntyv\xc3\xa4t tyypillisesti tyynell\xc3\xa4 aurinkoisella s\xc3\xa4\xc3\xa4ll\xc3\xa4. Virtaukset syntyv\xc3\xa4t kun aurinko l\xc3\xa4mmitt\xc3\xa4\xc3\xa4 yl\xc3\xa4rinteit\xc3\xa4. Rinteiden yl\xc3\xa4puolella oleva ilma l\xc3\xa4mpenee t\xc3\xa4m\xc3\xa4n seurauksena, ja syntyy l\xc3\xa4mmin tuuli m\xc3\xa4ke\xc3\xa4 yl\xc3\xb6s._NEWLINE_Y\xc3\xb6ll\xc3\xa4 uloss\xc3\xa4teily j\xc3\xa4\xc3\xa4hdytt\xc3\xa4\xc3\xa4 rinteit\xc3\xa4 ja niiden yl\xc3\xa4puolella olevaa ilmaa. Ilman tiheys kasvaa sen j\xc3\xa4\xc3\xa4htyess\xc3\xa4, ja syntyy katabaattisia tuulia. N\xc3\xa4m\xc3\xa4 tuulet ovat yleens\xc3\xa4 anabaattisia tuulia voimakkaampia."